**מיפויים**

כיצד ניגשים למיפוי? על מה מתבוננים? כיצד מסיקים מסקנות? על סמך מה מתכננים?

זכרו כי לעתים, מה שלוקח זמן (ומיפויים דורשים זמן...) הוא רווח של זמן.

מיפוי כולל שלושה שלבים מרכזיים:

1. בחינת תמונת המצב העולה מן המיפוי
2. מסקנות העולות מניתוח תמונת המצב
3. המלצות אופרטיביות

**שלב א' – מהי תמונת המצב העולה מן המיפוי?**

לשם כך נשאל שאלות בסיסיות, בתחילה שאלות ביחס לתלמידים כגון:

* כמה תלמידים קיבלו מעל 90?
* [כמה תלמידים קיבלו מתחת ל 55 / נכשלו?
* כמה תלמידים קיבלו ציון נמוך? (הדבר שונה משאלון לשאלון ודורש הגדרה של הצוות, כך שונה שאלון לשון א' לעומת שאלון לשון ב', ושונה שאלון 801 משאלון 803).
* כמה תלמידים לא נכחו בבחינה או לא הגישו בחינה?
* מי התלמידים היו זקוקים להארכת זמן?

 אחר כך נשאל שאלות ביחס לטופס הבחינה, כגון:

* מהן השאלות שזכו לממוצע הנמוך ביותר?
* מהן השאלות שזכו לממוצע הגבוה ביותר?
* על איזו שאלה תלמידים רבים בחרו לוותר ולא להשיב עליה?
* על איזו שאלה תלמידים מעטים קיבלו את מלוא הנקודות?
* יש למרקר את השאלות עליהן התשובות זכו לפחות מחצי ניקוד.

שאלות כלליות:

* מהו הממוצע הכיתתי?
* הפתעות בבחינה?

**שלב ב' – מה אנו למדים מניתוח תמונת המצב / מהן המסקנות?**

בשלב זה ננסח מסקנות כגון:

* "שאלה 3 קלה, שאלה 5 קשה" – חשוב להדגיש כי לא תמיד הממוצע הוא התשובה למסקנה זו: לעתים ממוצע גבוה מעיד על נושא קל והשאלה יכולה להיות מורכבת ואף יותר, ולפעמים הממוצע נמוך אך השאלה לא קשה אלא יכול להיות ששובצו בה מילה/מושג שלא הבינו, מה שדורש הסבר/לימוד קצר ביותר לתיקון.
* הבנה שיש תלמידים הזקוקים לתוספת זמן
* מסקנה כי תלמידים רבים הבינו / לא הבינו נושא מסוים
* מסקנה כי תלמידים רבים/מעטים שולטים במיומנות מסוימת

**שלב ג' – המלצות: מה ניתן/רצוי/צריך לעשות?**

* יש לדאוג למועד ב' לחסרים
* יש לבדוק מול התלמידים שנעדרו/נמנעו מכתיבת הבחינה מדוע בחרו שלא להיבחן ולתאם עבורם מועד לבחינה
* הפנייה לאבחונים את אלו שנזקקו לתוספת זמן
* חזרה על שאלה בכיתה – שאלה קלה שתלמידים רבים לא ענו עליה נכון
* חזרה על נושא מסוים בדרך אחרת/ממוקדת
* סיוע פרטני לתלמידים שהתקשו בנושא/שאלה קלים על מנת שיוכלו להעלות את כמות ידיעותיהם.

**חשבו:** מהי הדרך הקצרה ביותר לשפר את תמונת המצב? איך בשעה אחת נוכל לתקן את התמונה בעשרה אחוזים?

בדרך כלל, הסוד טמון בניצול יעיל של זמן הלמידה, הקניית הידע בדרך אחרת, עצירת מוטיבציה בקרב התלמידים, אסטרטגיות זיכרון וכדומה.

מיפוי טוב ומפורט מאפשר שיפור המצב בזמן קצר.

בהצלחה!

**שרית חדד**

יועצת ארגונית-פדגוגית

מכון **שאיפה**